recursal/SuperWikiNEXT-32B huggingface dataset:
कॉमिक पात्र "नताशा"
**नताशा** देवांशु वत्स द्वारा रचित एक कॉमिक पात्र है जो मैथिली भाषा की पहली चित्रकथा श्रृंखला है। यह चित्रकथा १७ जुलाई, १९९९ को अस्तित्व में आई पर मैथिली में बाल पत्रिकाओं की कमी के कारण सितंबर द्वितीय १९९९ में हिन्दी की बाल पत्रिका बालहंस में पहली बार प्रकाशित हुई। उसके बाद से नताशा चित्रकथा हिन्दी-अंग्रेज़ी-मैथिली के विभिन्न पत्र-पत्रिकाओं, ई-पत्रिकाओं (चकचक, बाल भारती, प्रभात खबर, बालहंस, जनसत्ता, TINKLE, बाल भास्कर, हिंदुस्तान, \*मैथिल आर मिथिला, \*विदेह आदि) में प्रकाशित होती रही है।

पात्र परिचय
-----------

"नताशा" कॉमिक बुक के रूप में 
नताशा १० वर्ष की एक छोटी-सी चुलबुली लड़की है, जो अपनी शरारतों और हाजिर जवाबी से पाठकों को गुदगुदाती है। कभी वह दूसरों को मूर्ख बनाती है तो कभी स्वयं ही मूर्ख बन जाती है। नताशा के सहयोगी पात्र रोमी, दादाजी, डेज़ी और भोंदूमल हैं। रोमी, नताशा का दोस्त है, दादाजी स्कूल में शिक्षक हैं, डेजी पड़ोस में रहने वाली दीदी है और भोंदूमल नताशा के यहाँ नौकरी करते हैं। इधर \*श्रुति प्रकाशन ने नताशा चित्रकथा को मैथिली भाषा में किताब के रूप में प्रकाशित किया है। शीघ्र ही इसका हिन्दी और अंग्रेजी संस्करण बाज़ार में उपलब्ध हो सकेगा। यह चित्रकथा \*Bird Features पर भी उपलब्ध है।

सन्दर्भ
-------



| * दे
* वा
* सं
बाल साहित्य |
| --- |
| **बाल साहित्यकार** 'अ' से 'त' तक (नाम वर्ण क्रम में) |  अयोध्या सिंह उपाध्याय हरिऔध •  अब्दुल रहमान सागरी •  अली शेर अली • अरविंद कुमार•  अश्वघोष •  अब्दुल मलिक खान •  अनंतप्रसाद रामभरोसे •  अशोक रंजन सक्सेना•  अनवारे इस्लाम • अशोक चक्रधर •  अहद प्रकाश •  अजय प्रसून •  अजय जनमेजय •  अखिलेश श्रीवास्तव चमन •  अरविन्द बख्शी •  अरविन्द राज • अभिरंजन कुमार •  अरशद खान • अंशु शुक्ल •  आनंदीप्रसाद श्रीवास्तव • आरसीप्रसाद सिंह •  आजाद रामपुरी •  आर.पी. सारस्वत •  आसिम पीरजादा •  इंदिरा परमार • कृष्ण शलभ • चन्द्रपालसिंह यादव मयंक • गोपीचन्द नारंग • इन्दिरा गौड़ \* जाकिर अली रजनीश \* ओमप्रकाश कश्‍यप |
| **बाल साहित्यकार**'थ' से 'म' तक (नाम वर्ण क्रम में) | दामोदर अग्रवाल • दिविक रमेश \* देवांशु वत्स• देवेन्‍द्र कुमार देवेश \*द्वारिका प्रसाद माहेश्वरी • निरंकार देव सेवक\* नागेश पांडेय 'संजय' \* प्रकाश मनु \* मन्मथनाथ गुप्त |
| **बाल साहित्यकार**'य' से 'ह' तक (नाम वर्ण क्रम में) | योगेन्द्र कुमार लल्ला •  रमाकान्त • सुनयना अवस्थी \* हरिकृष्‍ण देवसरे |
| बाल पत्रिकाओ़ के प्रमुख पात्र | चाचा चौधरी• साबू• नताशा• चीकू• ढब्बू जी• बिल्लू• पिंकी• नागराज• सुपर कमाण्डो ध्रुव |
**नाराय़णगंज सिटी कॉर्पोरेशन** यानि  **नाराय़णगंज नगर निगम**, बांग्लादेश के  नाराय़णगंज नगर  में आधारित एक स्वशासित पौरप्रशासन निकाय व निगम-ऐक्य है, जिसपर बांग्लादेश के  नाराय़णगंज नगर के प्रशासन और विकास तथा नागरिक सुविधाओं से संबंधित प्रभार निहित किये गए हैं।  नाराय़णगंज , बांग्लादेश के  नाराय़णगंज विभाग में स्थित, बांग्लादेश के बृहत्तम् नगरों में से एक है। इस निकाय की स्थापना  नाराय़णगंज  के प्रशासन हेतु एक नगर पालिका के रूप में हुआ था, तत्पश्चात्, नगर के आकार और जनसंख्या में वृद्धि के मद्देनज़र इसे नगर निगम के स्तर पर उन्नतस्थ कर दिया गया।

कार्यपद्यति और प्रशासनिक ढाँचा
------------------------------

 नाराय़णगंज सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्,  नाराय़णगंज  नगर के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।

प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।

यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।

सेवाएँ, कार्य व कर्त्तव्य =
---------------------------

नाराय़णगंज नगर निगम, नाराय़णगंज नगर में निम्न कार्यों के लिए ज़िम्मेदार है:

* जल शोधन और आपूर्ति
* मलजल उपचार और निपटान
* कचरा निपटान और सड़क-सफाई
* ठोस अपशिष्ट प्रबंधन
* भवनों, सड़कों तथा गलियों का रखरखाव।
* सड़क प्रकाश
* पार्कों और रिक्त खुली-स्थानों का रखरखाव
* कब्रिस्तान एवं शवदाहगृह
* जन्म और मृत्यु का पंजीकरण
* धरोहर स्थलों का संरक्षण
* रोग नियंत्रण तथा टीकाकरण
* सार्वजनिक निगम विद्यालय, आदि

इन्हें भी देखें
---------------

* नाराय़णगंज
* बांग्लादेश में स्थानीय प्रशासन
* बांग्लादेश के नगर निगमों की सूची

सन्दर्भ
-------

1. ↑  "संग्रहीत प्रति". मूल से 19 नवंबर 2016 को पुरालेखित. अभिगमन तिथि 12 नवंबर 2016.

बाहरी कड़ियाँ
-------------

* 

  


| * दे
* वा
* सं
बांग्लादेश बांग्लादेश में स्थानीय सरकारें |
| --- |
| लोक प्रशासन मंत्रालय स्थानीय सरकार, ग्रामीण विकास और सहकारिता मंत्रालय |
| विभाग | 
* विभागीय आयुक्त

 | Government Seal of Bangladesh |
| जिले | 
* उपायुक्त
* जिला परिषद

 |
| उपजिला | 
* उपज़िला निर्बाही अधिकारी
* उपजिला परिषद

 |
| ग्रामीण परिषद, शहर और कस्बे | 
* संघ/ग्राम परिषद
* नगर परिषद
* नगरपालिका

 |
| निम्नतम स्तर की निर्वाचित इकाई | 
* गांव
* वार्ड

 |
| अनिर्वाचित औपचारिक ईकाई | 
* मौज़ा
* महल्ला (मौहल्ला)

 |
***नक्शा*** (Translation: Map) 2006 की भारतीय फंतासी एक्शन एडवेंचर फिल्म है। फिल्म का निर्देशन सचिन बजाज ने किया है और इसमें सनी देओल, विवेक ओबेरॉय, समीरा रेड्डी और जैकी श्रॉफ हैं। यह फिल्म 2003 की अमेरिकी फिल्म द रनडाउन का एक ढीला रूपांतरण है (जिसे अंतरराष्ट्रीय स्तर पर वेलकम टू द जंगल के रूप में जाना जाता है)। आलोचकों द्वारा नकारात्मक समीक्षा मिलने के बावजूद फिल्म ने अपना बजट पुनः प्राप्त किया।

कहानी
-----

नौजवान विक्की मल्होत्रा (विवेक ओबेरॉय) अपनी मां (नवनी परिहार) के साथ रहता है। उत्तराखंड की पहाड़ियों में अपने दिवंगत पति के पुराने बंगले के बारे में एक वकील ने अपनी मां से बात की। विक्की बंगले में पहुंचता है और एक तस्वीर के पीछे एक गुप्त कैश निकालता है। और कैश में एक नक्शे की प्रतिकृति निहित है, जो उसके पिता द्वारा बनाई गई थी, जिसे एक बार खजाने के रहस्य को उजागर करते हुए मार दिया गया था। आखिरकार उसके पिता के कुछ हत्यारों ने विक्की को खोज लिया और उसका अपहरण कर लिया। इस बीच, विक्की की माँ अपने पति की पहली पत्नी (सुहासिनी मुले) से मिलने जाती है। इस पत्नी द्वारा उसके पति के बेटे, वीर मल्होत्रा (सनी देओल), उत्तराखंड में एक वन अधिकारी हैं। वीर विक्की का सौतेला भाई है। विक्की की माँ ने वीर की माँ से अनुरोध किया कि वह विक्की को खोजने और उसे वापस लाने में वीर की सहायता ले। जबकि ठग विक्की को बाली ले आते हैं। जब बाली विक्की को मार डालने वाला होता है, तो वीर वहां पहुंचता है और विक्की को बचाता है। किसी भी कीमत पर नक्शा प्राप्त करने के लिए दृढ़ संकल्प, बाली के लोग वीर और विक्की का पीछा करते हैं: पीछा उन्हें उत्तराखंड के घने जंगलों से होते हुए हिमालय की तलहटी तक ले जाता है। वे रिया (समीरा रेड्डी) को रिवर राफ्टिंग दुर्घटना से बचाते हैं। बाली और उसके लोग वीर और विक्की को पकड़ते हैं, और प्यादों का वध करते हैं। बाली ने खुलासा किया कि मानचित्र एक शक्तिशाली उपकरण के स्थान का वर्णन करता है: पौराणिक योद्धा कर्ण (महाभारत के) के कवच और कान के छल्ले। यह कवच पहनने वाले को अजेय और सभी शक्तिशाली बना देगा। वीर और विक्की बच जाते हैं। वे अंतिम गंतव्य पर पहुंचते हैं, केवल यह पता लगाने के लिए कि बाली ने उन्हें पीटा है। दैवीय शक्ति से संपन्न, दुष्ट बाली उन्हें आसानी से काबू कर लेता है और उन्हें मारने के लिए तैयार करता है। वीर और विक्की दोष का दोहन करते हैं (कि कवच को अपनी शक्तियों के लिए सूर्य के प्रकाश की आवश्यकता होती है, जो सूर्यास्त के समय खो जाते हैं। पौराणिक तथ्य के आधार पर कि सूर्य देवता कर्ण के पिता हैं) बाली को हराकर और कवच को पुनर्स्थापित करते हैं। इससे पहले कि वह दुर्घटनाग्रस्त हो जाए, वे समय से पहले ही मंदिर से भाग जाते हैं, इस तरह इसे हमेशा के लिए बंद कर देते हैं।

कलाकार
------

* सनी देओल वीर मल्होत्रा के रूप में
* विवेक ओबेरॉय विक्की मल्होत्रा के रूप में
* समीरा रेड्डी रिया के रूप में
* जैकी श्रॉफ बाली के रूप में

साउंडट्रैक
----------

संगीत प्रीतम ने तैयार किया था। गाने के बोल समीर द्वारा लिखे गए गीत 'यू एन आई' के अलावा थे जिसे मयूर पुरी ने लिखा था। 24 जुलाई 2006 को सारेगामा द्वारा 11 गानों से संबंधित एल्बम रिलीज़ किया गया था।

सन्दर्भ
-------

1. ↑  "Naksha (Original Motion Picture Soundtrack) by Pritam & Eric Pillai on iTunes". *iTunes*. मूल से 1 जून 2016 को पुरालेखित. अभिगमन तिथि 23 April 2016.

बाहरी कड़ियाँ
-------------

* *नक्शा*  इंटरनेट मूवी डेटाबेस पर
* आधिकारिक वेबसाइट
भारतीय प्रौद्योगिकी संस्थान रूडकी की शिक्षा के प्रत्येक स्तर तथा प्रत्येक प्रमुख विषय में खोजी नेतृत्व तथा व्यापक शैक्षणिक मज्बूती के लिये विश्व भर में माना जाता है। शिक्षण में उत्कृष्टता के प्रमुख केन्द्र के रूप में इसका परिचय देने की शायद ही कुछ आवश्यकता हो। 1847 में, भारत में स्थापित इस संस्थान की शिक्षा व अनुसंधान के एक अग्रणी केन्द्र के रूप में समस्त विश्व में ख्याति है। संस्थान के पास आकर्षक भवनों, विशाल पुस्तकालयों, प्रयोग शालाओं व अन्य सुविधओं की आकुद संपदा है। उसके 20 शैक्षणिक विभागों में 3000 से अधिक छात्र हैं। 

संसथान द्वारा एम.बी.ए. पाठ्यक्रम, वर्तमान में गतिशील आर्थिक एवं व्यवसायिक परिदृश्य की आव्श्यकताओं को समझने तथा अपने छत्रों को निगमित विश्व की चुनौतियों का सामना करने हेतु सक्षम बनाने के लिये, प्ररम्भ किया गया था। इसके पिछे उद्देश्य छात्रों को अजस्र प्रतियोगितात्मक लाभ प्रदान करना है। विभाग पर प्रबंधकों की ऐसी कौम तैयार करने का भार है जिसमे साहस कौशल तथा निगमित जगत में उतकृष्टता तक पहुँचने की उर्जा समाहित हो।

एम.बी.ए. पाठ्यक्रम छात्रों में नेतृत्व संचार तथा समूह के रूप में कार्य करने जैसे प्रबंध संबंधी कौशल विकसित करने में उसकी सहायता करने हेतु दिजाइन किया गया है। प्रबंध अध्ययन विभाग भारतीय प्रौद्योगिकी संस्थान की विस्तृत शैक्षणिक दृढता से विशाल बौध्दिक पोषण प्रदान करता है। शेष संस्थान की तरह ही प्रबंध अध्ययन विभाग भी शैक्षणिक उत्कृष्ट्ता के सर्वोच्च प्रतिमान हेतु प्रतिबध्द है। विभाग का ध्येय किसी भी पृष्ठभूमि से आये युवा स्त्री व पुरुषों में उनकी क्षमता का अधिकतम विकास करना है।
**धनुर्जानु** (Bow-leg) का वैज्ञानिक नाम 'जीनू वेरम' (Genu varum) है। इस रोग के अंतर्गत दोनों पैरों की हड्डियाँ विकृत होकर इस प्रकार टेढ़ी हो जाती हैं कि सीधे खड़े होने पर यदि उस के रोगी के दोनों टखने (ankles) पास-पास हों तो दोनों घुटनों (knees) में काफी अंतर रहता है। प्राय: इस विकार में दोनों पैर की हड्डियों में ऊर्वास्थि (फीमर, femur) और प्रजंधिका (टीबिया, tibia) बाहर की तरह मुड़ जाती हैं।

यह रोग प्राय: बच्चों में होता है। जन्म के बाद बहुधा बच्चों के पैर घुटने के पास से मुड़े (bandy legged) होते हैं। ये बच्चे जब दाइयों की गोद में पलते हैं तब गोद में उनके पैर इस प्रकार मुड़े रहते हैं कि दोनों पैरों के तलुए आमने सामने रहते हैं तथा प्रजंघिका (tibia) और उरोस्थि बाहर की ओर मुड़ी रहती है। ऐसे बच्चों के पैरों को जब फैलाकर उनकी दोनों एड़ियाँ मिलाई जाती हैं तब दोनों पैरों के घुटनों के बीच काफी अंतर मिलता है। जन्म के प्रथम वर्ष में ही, ज्यों ज्यों बच्चा बड़ा होता जाता है, इसमें परिवर्तन दिखाई देने लगता है। पैर फैलाने पर दोनों घुटने क्रमश: समीप आने लगते हैं। दोनों प्रजंघिका हड्डियाँ सीधी हो जाती हैं तथा तलुए नीचे अपनी प्राकृतिक दिशा की ओर आ जाते हैं। जिस समय ये परिवर्तन होते रहते हैं वे हड्डियाँ, जो पहले उपास्थि की बनी थीं, पूर्ण हड्डी का रूप ग्रहण कर लेती हैं। एक स्वस्थ बच्चे में, जब तक वह चलने योग्य होता है, पैर की हड्डियाँ अपनी दिशा और दृढ़ता में इस प्रकार की हो जाती हैं कि खड़े होने पर बच्चे के संपूर्ण शरीर के भार को सह सकें। कभी कभी यदि बच्चे समय के पूर्व चलने की कोशिश करते हैं अथवा बलपूर्वक चलाए जाते हैं, तो फलत: पैर कुछ टेढ़ा होने लगता है। इसी समय यदि बच्चा कमजोर या सूखा रोगग्रस्त हो, उसे पौष्टिक भोजनक खिलाया पिलाया न गया हो अथवा कुछ ऐसे रोगों से आक्रांत हो जो कमजोर करते हों, तो इस प्रकार का पैरों का टेढ़ा होना आगे तक भी बना रह सकता है।

अत: धनुर्जानु की उत्पत्ति का मुख्य कारण सूखरोग (rickets) है। इसके अतिरिक्त अस्थिकंद (condyle) पर आघात लगने से भी यह रोग हो सकता है।

सूखा रोग द्वारा उत्पन्न धनुर्जानु की चिकित्सा में उपर्युक्त व्याधि की उचित चिकित्सा करें। साथ ही बच्चे को खुली हवा में अधिक से अधिक समय तक रखें और मालिश करें। बच्चे के सामान्य स्वास्थ्य की वृद्धि का सदा प्रयत्न करें। इससे लाभ तो होता है, पर जल्दी लाभ के लिए काँख या कमर से लेकर पैर तक लकड़ी की खपची बाँधते हैं। यदि किसी अधिक अवस्थावाले व्यक्ति को चोट लगने या व्यावसायिक कारणों से धनुर्जानु हुआ हो, तो उसका एकमात्र उपचार शल्यकर्म (surgical operation) है।

बाहरी कड़ियाँ
-------------

* The KNEEguru - educational site packed with knee content with sections on genu varum
* The operative correction of genu varum
**पैराशूट रेजिमेंट** भारतीय सेना की हवाई (एयरबॉर्न) इंफेंट्री रेजिमेंट है। जो कुमारी कृष्णा अहीरवार को एक ट्रेनर के रूप में स्विकार करती हैं और 4 अक्टुबर 2023 को फिजिकल पास के दोरान पैरा शूट रेजिमेंट मे जॉइन कर सकती हैं

इतिहास
------

पहला भारतीय हवाई गठन 50वाँ पैराशूट ब्रिगेड था जो 29 अक्टूबर 1941 को बनाया गया, इसमें 151 ब्रिटिश, 152 भारतीय और 153 गोरखा पैराशूट बटालियन और अन्य समर्थक इकाइयाँ भी थीं।

रेजिमेंट की पहली हवाई कार्रवाई द्वितीय विश्व युद्ध  के दौरान हुई जब एक प्रबलित(रीइंफोर्सड) गोरखा बटालियन ऑपरेशन ड्रैकुला के एक भाग में पैराशूट से 1 मई 1945 को बर्मा के हाथी प्वाइंट पर उतरी। बटालियन ने अच्छी तरह से सभी का सम्मान कमाया और हवाई युद्ध के आलोचकों सहित सभी ने इस प्रदर्शन की प्रसंशा की।
भारतीय पैराशूट रेजिमेंट का 1 मार्च 1945 गठन किया गया जिसमें चार बटालियनों और स्वतंत्र कंपनियों की संख्या को बराबर मिलाया गया था।

आजादी के बाद, एयरबोर्न डिवीजन भारत की सेनाओं और हाल में गठित पाकिस्तान के बीच विभाजित की गई , भारत ने 50 वीं और 77 वीं ब्रिगेड साथ रखी जबकि पाकिस्तान 14 वें पैराशूट ब्रिगेड को ले लिया।

इनके छोटे लेकिन घटनापूर्ण अस्तित्व के दौरान अब तक रेजिमेंट की बटालियनों ने व्यापक परिचालन अनुभव और विलक्षण उपलब्धियों से अपनी पेशेवर्ता का सदैव प्रमाण दिया है।
1999 में, दस में से नौ पैराशूट बटालियनों को कारगिल में ऑपरेशन विजय में तैनात किया गया जो रेजिमेंट के परिचालन प्रोफ़ाइल की गवाही देता है। पैराशूट ब्रिगेड ने मुश्कोह घाटी घुसपैठ को साफ किया, जबकि 5 पैरा सक्रिय रूप से बटालिक क्षेत्र में कार्यरत थे , जहां इन्होंने महान साहस और दृढ़ता का प्रदर्शन किया गया था, और इन्हें थलसेनाध्यक्ष यूनिट प्रशस्ति पत्र से सम्मानित किया गया।

अंतरराष्ट्रीय शांति के लिए कोरिया (1953-1954), गाजा (1956-1958) और सिएरा लियोन (2000) में भी पैराशूट इकाइयों को भेजा गया है। बाद वाला मिशन 2 पैरा (एस एफ) द्वारा आयोजित एक साहसी मिशन था।

1 मई 1962, को पैराशूट रेजिमेंट के एक प्रशिक्षण विंग का ब्रिगेड ऑफ़ गार्ड प्रशिक्षण केन्द्र के तहत कोटा में गठन किया गया और इस तरह सीधी भर्ती व पैराशूट रेजिमेंट के लिए रंगरूटों का प्रशिक्षण शुरू कर दिया गया। रेजिमेंट ने 1961 से ही अपनी ताकत बढ़ानी शुरू कर दी। उसी समय रेजिमेंट में रंगरूटों की भर्ती बढ़ने के लिए, एक प्रशिक्षण केन्द्र को13 मार्च 1963 को अधिकृत किया गया, और भारत सरकार ने एक स्वतंत्र प्रशिक्षण केंद्र के लिए मंजूरी दे दी।

पर्वतारोहण
----------

यह दल पर्वतारोहण में भी एक लम्बे समय से मुकाम हासिल करता रहा है। इस दल माउंट एवरेस्ट फतह करने वाले का प्रथम सफल पर्वतारोही अवतार सिंह चीमा थे।

सन्दर्भ
-------

| * दे
* वा
* सं
भारतीय सेना के पैदल सेना दल |
| --- |
| 
ब्रिगेड ऑफ़ गार्डस • द पैराशूट रेजीमेंट • मेकनाईजड इन्फ़ेन्ट्री रेजीमेंट • पंजाब रेजीमेंट • मद्रास रेजीमेंट • बाम्बे ग्रेनेडियर्स • मराठा लाइट इन्फ़ेन्ट्री • राजपूताना राइफल्स • राजपूत रेजीमेंट • सिख रेजीमेंट • सिख लाइट इन्फ़ेन्ट्री • डोगरा रेजीमेंट • गढ़वाल राइफल्स• कुमाऊँ रेजीमेंट • असम रेजीमेंट • बिहार रेजीमेंट •  मेहर रेजीमेंट • जम्मू कश्मीर राइफल्स • जम्मू कश्मीर लाइट इनफेन्ट्री • जाट रेजीमेंट • नागा रेजीमेंट • १ गुरखा राइफल्स • ३ गुरखा राइफल्स • ४ गुरखा राइफल्स • ५ गुरखा राइफल्स • ८ गुरखा राइफल्स• ९ गुरखा राइफल्स • ११ गुरखा राइफल्स • लद्दाख स्काउट • सिक्किम स्काउट्स
 | Indian Army seal |


1. ↑   Archived 2016-01-18 at the Wayback Machine इंडियन पैराशूट रेजिमेंट
**पारहिमालय** (Transhimalaya) तिब्बत में हिमालय से समांतर चलने वाली एक पर्वतमाला का नाम है। तिब्बत में हिमालय ब्रह्मपुत्र नदी (तिब्बती भाषा में यरलुंग त्संगपो नदी) से दक्षिण में चलते हैं जबकि पारहिमालय शृंखला उस नदी से उत्तर में हिमालय के साथ-साथ चलती है। हिन्दू धर्म का पवित्र कैलाश पर्वत पारहिमालय पर्वतमाला के पश्चिमी हिस्से में स्थित है इसलिये इस पर्वतमाला के पश्चिमी भाग को 'कैलाश पर्वतमाला' (Kailash range) भी कहते हैं। पूर्वी हिस्से में न्येनचेन तंगल्हा शृंखला है। इसलिये पारहिमालय को **कैलाश-न्येनचेन थंगल्हा शृंखला** (Kailash - Nyenchen Tanglha range) भी कहते हैं। तिब्बती भाषा में कैलाश पर्वत को 'गंगरिनपोछे' (གངས་རིན་པོ་ཆེ) कहते हैं। इसलिए चीन की सरकार पारहिमालय को **गंगदिसे-न्येनचेन थंगल्हा शृंखला** (Gangdise - Nyenchen Tanglha range) कहती है।

इन्हें भी देखें
---------------

* कैलाश पर्वत
* न्येनचेन थंगल्हा
* न्येनचेन थंगल्हा पर्वतमाला

सन्दर्भ
-------

1. ↑  Hubert und Berit Kaier: Tibet. Geographie. Archived 2016-01-26 at the Wayback Machine In: dokhyi-tibet-hunde.de. Abgerufen am 17. Februar 2009 (Weitere Informationen zu Geografie, Klima, Fauna und Flora). (जर्मन भाषा में)
शीर्षक
------

यम की सभा, लगभग 1800
**नरक**, स्वर्ग का विलोमार्थक है। विश्व की प्राय: सभी जातियों और धर्मों की आदिम तथा प्राचीन मान्यता के अनुसार मरणोत्तर अधौलोक, स्थान या अवस्था जहाँ किसी देवता, देवदूत या राक्षस द्वारा अधर्मी, नास्तिक, पापी और अपराधी दुष्टात्माएँ दंडित होती हैं।

विभिन्न संस्कृतियों में नरक की कल्पना
-------------------------------------

सामान्यतः ठंडे देशों में नरक की कल्पना हिमाच्छादित लोक और गर्म देशों में अग्नितप्त लोक के रूप में मिलती है। इसकी स्थिति, संख्या, प्रकार और दंडयातना के संबंध में विविध कल्पनाएँ हैं। 

हिंदू नरक दक्षिण और पाताल के निम्नतल भाग में कल्पित है, जहाँ चित्रगुप्त की पुष्टि पर यमदेवता पापी को उसके अपराध के अनुसार 28 नरकों में से किन्हीं की यातना देने का निर्णय अपने दूतों को देते हैं। अथर्ववेद से भागवत पुराण तक आते आते नरकों की संख्या 50 करोड़ हो गई जिनमें 21, 28 या 40 मुख्य हैं। 

मुस्लिम नरक ('नरक (दोजख)' और 'जहन्नुम') विशाल अग्निपुंज के समान है और सातवें तबके में तहत-उल-शरी में स्थित है जहाँ मालिक नामक देवदूत के अनुशासन में 19 स्वीरों (जबानिया) या दूतों द्वारा ईश्वरी कृपा से वंचित गुनहगारों को धकेल दिया जाता है।

पारसी नरक (गाथा के अनुसार 'द्रूजो देमन', 'पहलवी' द्रूजोत्मन) उत्तर दिशा में स्थित अंधकार तथा दुर्गंधपूर्ण, आर्तनाद से मुखरित और असह्य शीतल है।

ईसाई नरक तिमिराच्छन्न बृहत्‌ गर्त, यंत्रणाभोग का कारागार, चिर प्रज्वलित अग्निलोक और अग्निसरोवर के रूप में वर्णित है।

इस प्रकार मुख्यतः दो ढंग के नरकों का उल्लेख मिलता है - शीतकर और दाहकर। बौद्धधर्म में इन दोनों प्रकार के नरकों की अलग अलग संख्याएँ क्रमश: आठ और सात हैं। विद्वानों का मत है कि आग्नेय नर की कल्पना ईसाई मूल की है किंतु इसे पूरी तरह सही नहीं कहा जा सकता।

नरक के स्वरूपों और परलोक में पापियों के प्रति दंड की धारणा का क्रमिक विकास हुआ है। भारतीय नरक कल्पना का इतिहास ऋग्वैदिक अथवा उससे भी प्राचीन हो सकता है। इसका क्रमिक विकास अथर्ववेद (1/11, 4/5/5, 5/3/11, 5/19, 8/2/24, 11/6/11, 18/3/3), वाजसनेय संहिता (30/5), शतपथ ब्राह्मण (6/2/3/27) और परवर्ती पुराण साहित्य (पद्म. अ. 34, पाताल खं. अ. 47; वि.पु. 2/6/7- 32; मार्क.पु. 19/3/39 ब्रह्म वै. प्रकृति खं. अ. 27- 28, भा.पु. 5/26/5) में हुआ है। इस क्रम में कठोपनिषद् तथा दर्शनशास्त्र में नरक और मृतात्मा के स्वरूप की दार्शनिक व्यख्याएँ भी हुई हैं। इसी प्रकार बाइबिल में आए अनके पदों के अंग्रेजी रूपांतर 'हेल' के अर्थ में ईसाई नरक की विभिन्न व्याख्याएँ प्राप्त होती हैं। यह पहले मुख्यत: ओल्ड टेस्टामेंट के 'शिऊन' शब्द का अंग्रेजी रूपांतर था जो प्राचीन यहूदी दृष्टिकोण के अनुसार मृतात्माओं का आवास है। फिर वही शब्द 'हेडेस' (Hedes) के लिए प्रयुक्त होने लगा। लेकिन इसका प्रयोग 'जेहेन्ना' के लिए सर्वाधिक होता है जिसका नामकरण हेनोम की घाटी के एक स्थान के नाम पर हुआ और बाद में 'भावीदंड' के लिए प्रसिद्ध हुआ। 'हेल' के संबंध में परंपरित मान्यता के विरुद्ध ईसाई धर्मसुधारकों के विचार कुछ दूसरे थे। मार्टिन लूथर का विचार था कि पापात्माएँ मृत्यु की स्थिति में अपनी नास्तिक और मलिन वृत्ति के कारण 'अंतिम दिन' के पूर्व तक पीड़ित होती हैं। नरक को व ईश्वर के उपदेशों और आस्तिकता से शून्य दूषित अंत: करण की संज्ञा देते हैं। इस प्रकार ईसाई नरक और नरकदंड की मान्यताओं का विकास स्वयंसिद्ध है। इसके अतिरिक्त नरकभोग की अवधि, परिमाण, यंत्रणा की प्रकृति आदि को लेकर भी पाश्चात्य तथा प्राच्य धर्मों में मतभेद है।
**पारसी क्रिकेट टीम** एक भारतीय प्रथम श्रेणी क्रिकेट टीम थी जिसने वार्षिक  बॉम्बे टूर्नामेंट में भाग लिया था। टीम की स्थापना बॉम्बे में जोरास्ट्रियन समुदाय के सदस्यों द्वारा की गई थी।

पारसियों ने 1877 में अपनी शुरुआत से बॉम्बे टूर्नामेंट में प्रतिस्पर्धा की, जब उन्होंने दो दिवसीय मैच के लिए बॉम्बे जिमखाना में यूरोपीय क्रिकेट टीम को चुनौती दी। इस समय, प्रतियोगिता को प्रेसीडेंसी मैच के रूप में जाना जाता था। यह 1892-93 से प्रथम श्रेणी के टूर्नामेंट के रूप में मान्यता प्राप्त थी, जब तक कि 1945-46 में इसका अंतिम मंचन नहीं हुआ। पारसी ने प्रथम श्रेणी टूर्नामेंट 10 बार जीता और 11 बार सयुंक्त विजेता रहे।

पारसियों ने 1880 के दशक में इंग्लैंड के दो दौरे किए। इनमें से कोई भी मैच प्रथम श्रेणी दर्जे का नहीं था। देखें: 1886 में इंग्लैंड में पारसी क्रिकेट टीम और 1888 में इंग्लैंड में पारसी क्रिकेट टीम।

बाहरी कड़ियाँ
-------------

* पारसी क्रिकेट टीम क्रिकेटअर्चिव पर

स्रोत
-----

* वसंत रायजी, *India's Hambledon Men*, Tyeby Press, 1986
* मिहिर बोस, *A History of Indian Cricket*, Andre-Deutsch, 1990
* रामचंद्र गुहा, *A Corner of a Foreign Field - An Indian History of a British Sport*, Picador, 2001
**दयामणि बारला** भारतीय राज्य झारखंड से एक आदिवासी आदिवासी पत्रकार और कार्यकर्ता हैं। पूर्वी झारखंड में आर्सेलर मित्तल के इस्पात संयंत्र का विरोध करने के लिए वह सक्रियता के लिए उल्लेखनीय हो गईं जिसके संबंध में जनजातीय कार्यकर्ताओं का कहना है कि चालीस गांवों को विस्थापित किया जाएगा। 

बरला ने पत्रकारिता के लिए कई प्रतिष्ठित पुरस्कार जीते हैं वह 2014 के लोकसभा चुनाव में झारखंड के खादी लोकसभा चुनाव क्षेत्र से आम आदमी पार्टी के उम्मीदवार के रूप में असफल रही।

प्रारंभिक जीवन
--------------

दयामणी का जन्म स्वदेशी आदिवासी (भारत में आदिवासी के रूप में भी जाना जाता है) में हुआ था, जो झारखंड के पूर्वी राज्य का प्रमुख राज्य था। उसका परिवार मुंडा जनजाति का था। इस क्षेत्र में अन्य आदिवासियों की तरह दयामणी के पिता को उसकी संपत्ति को धोखे से वंचित किया गया था, क्योंकि वह भूमि पर अपने अधिकारों को दिखाने के लिए कागजी कार्रवाई नहीं कर पाया था। उसके पिता एक शहर में नौकर बन गए, और उसकी मां एक नौकरानी थी बरला झारखंड में स्कूल में बनी रही, लेकिन 5 वीं से सातवीं कक्षा तक खेतों में मजदूर के रूप में काम किया। माध्यमिक विद्यालय के माध्यम से अपनी शिक्षा जारी रखने के लिए, वह रांची चली गई और विश्वविद्यालय के माध्यम से अपना खर्च चुकाने के लिए नौकरानी के रूप में काम किया। पत्रकारिता में अपनी शिक्षा जारी रखने के लिए वह कभी-कभी रेलवे स्टेशनों में सोती थीं।
**ध्यान की लालसा** अथवा **अवधान पिपासा** (अंग्रेज़ी: Attention Seeking) ऐसा मानव व्यवहार है जिसमेंं व्यक्ति किंचित क्रिया कलापों अथवा हाव-भाव के माध्यम से लोगों का ध्यान अपनी ओर आकर्षित करना चाहता है। जहाँ ऐसा व्यवहार अयाचित एवं अनुपयुक्त माना जाता है वहीं इस पद को निंदात्मक अथवा नकारात्मक ढंग से शिष्टजनों के समक्ष बच्चों के व्यवहार अथवा बचकाने व्यवहार से संबद्ध किया जाता है। यह व्यवहार प्रायः दूसरों से वैधता पाने के लिए स्वयं को चर्चा में बनाए रखने की लालसा में आत्मश्लाघा को प्रश्रय देता है।
कुछ स्थितियों में दूसरों के ध्यानाकर्षण का सुख सामाजिक तौर पर स्वीकार्य है।

कारण
----

यदि बचपन में किसी को अपने माता-पिता अथवा बड़ों से अधिक ध्यान नहीं मिला हो तो वह स्वयं को उपेक्षित महसूस करते हुए बड़ा हो सकता है। तब वो अहसास व्यक्ति के अवधान पिपासु व्यवहार के मुख्य वाहक होंगे। दुर्व्यवहारपूर्ण माता-पिता अथवा वे माता-पिता जो बहुधा अपने बच्चों को समय नहीं देते उनके बच्चें उपेक्षित महसूस कर सकते हैं, और इस तरह बच्चा वयस्क के रूप में अवधान पिपासु हो सकता है।
आत्मप्रेमी लोग भी अवधान पिपासु होते हैं। उनके अनुसार ध्यान आकर्षण भी आत्मरति को पुष्ट करने का माध्यम हो सकता है इसलिए वे उसे पाने के लिए उत्सुक रहते हैं।

सन्दर्भ
-------

1. ↑  Burns, Robert B. *Essential Psychology Archived 2013-12-31 at the Wayback Machine*, Kluwer Academic Publishers, 1991; ISBN 0-7923-8957-3
2. ↑  M.Farouk Radwan, *The Psychology of Attraction Explained*, www.2knowmyself.com/Attention\_seeker\_psychology/attention\_seeking\_behaviour\_personality
**नय्यारा नूर** (ऊर्दू: نیرہ نور ‎) पाकिस्तानी पार्श्व गायिका हैं। नय्यारा की गिनती न सिर्फ पाकिस्तान में बल्कि समूचे दक्षिण एशिया में लोकप्रिय गायिका के रूप में की जाती है। नय्यारा गायकी के क्षेत्र में मूल रूप से सन् 1971 से लेकर 2012 तक सक्रिय रहीं।

जीवन परिचय
----------

'नय्यारा' का जन्म 1950 में गुवाहाटी, असम में हुआ था। उनके पिता एक व्यवसायी थे और अपने व्यवसाय के सिलसिले में वो अपने परिवार के साथ अमृतसर से आकर असम में बस गए थे। "नय्यारा" के पिता ऑल इंडिया मुस्लिम लीग के सक्रिय सदस्य थे। उन्होंने 1947 के भारत-पाकिस्तान बंटवारे से पहले पाकिस्तान के कायदे आज़म मुहम्मद अली जिन्ना के असम दौरों के दौरान मेजबानी की थी। भारत-पाकिस्तान बंटवारे के बाद 1957 में नय्यारा अपने भाई-बहनों और मां के साथ भारत से विस्थापित होकर पाकिस्तान के लाहौर में जाकर बस गईं। हालांकि उनके पिता अपने व्यवसाय और चल-अचल संपत्ति को संभालने के लिए 1993 तक भारत (असम) में रहे। बचपन में नय्यारा भजन गायिका कानन देवी और ग़ज़ल गायिका बेगम अख़्तर से प्रभावित रहीं।

नय्यारा ने गायकी में अनुशासनबद्ध तरीके से कोई औपचारिक प्रशिक्षण नहीं प्राप्त किया था। गायन के क्षेत्र में उनका आगमन महज इत्तेफाक़ था। सन् 1968 में लाहौर के नेशनल कॉलेज ऑफ आर्ट्स में वार्षिकोत्सव के अवसर पर आयोजिक एक कार्यक्रम में वहां के प्रोफेसर इसरार ने इन्हें गाते सुना और रेडियो पाकिस्तान के कार्यक्रमों के लिए गाने का अनुरोध किया। इसके बाद से नय्यारा ने पीछे मुड़कर नहीं देखा और गायकी के क्षेत्र में जल्द ही स्थापित हो गईं। 20 अगस्त 2022 को इनका निधन हो गया।

गायकी
-----

सन् 1971 में नय्यारा को पाकिस्तानी टेलिविजन पर पहली बार गाने का अवसर प्राप्त हुआ। इसके बाद उन्होंने फिल्म 'घराना' (1973) और 'तानसेन' से पार्श्व गायन की शुरुआत की। नय्यारा अपने एकल गायन में मंच पर ऊर्दू के शायर ग़ालिब और फ़ैज़ अहमद फ़ैज़ ककी लिखी ग़ज़लों को अपना स्वर दे चुकी हैं। लेकिन गायकी में उन्हें ज्यादा प्रसिद्धी फ़ैज़ की ग़ज़लों से मिली। नय्यारा को उनके स्तरीय गायन के लिए पाकिस्तान में राष्ट्रीय स्तर के सम्मेलन में तीन बार स्वर्ण पदक प्राप्त हो चुका है। इसके साथ ही उन्हें फिल्म घराना (1973) के लिए पाकिस्तान के निगार पुरस्कार से भी सम्मानित किया चुका है।

सन्दर्भ
-------


1. 1 2 3  Noorani, Asif (30 November 2012). "Nayyara Noor: muted melodies". *Dawn*. मूल से 3 अक्तूबर 2017 को पुरालेखित. अभिगमन तिथि 22 दिसंबर 2017.
2. ↑  Nigar Award for Best Singer in film Gharana (1973) Archived 2018-03-18 at the Wayback Machine, janubaba.com website, Retrieved 22 दिसंबर 2017
3. ↑   Archived 2016-03-06 at the Wayback Machine, Nayyara Noor's super-hit ghazal on YouTube, Retrieved 22 दिसंबर 2017
यह एक बैरागी अखाड़ा है, जो श्रीरामानन्दी वैष्णव संप्रदाय से संबंधित है‌ और इसके सरपंच महंत भास्कर दास है। ये अखाड़ा विशेषकर अयोध्या प्रकरण में 1959 में चर्चा में आया, जब इन्होनें अदालत में विवादित ढांचे के संदर्भ में वाद प्रारम्भ किया। उसने विवादित भूमि पर स्वामित्व का दावा करते हुए कहा कि अदालत द्वारा नियुक्त रिसीवर हटाया जाए। उसने खुद को उस स्थल का संरक्षक बताया जहां माना जाता है कि भगवान राम का जन्म हुआ था।

कुंभ में निर्मोही अखाड़ा
अयोध्या मामले में सबसे पहली कानूनी प्रक्रिया 1885 में इसी अखाड़े के महंत रघुवीर दास ने प्रारम्भ करी। उन्होने एक याचिका दायर कर राम चबूतरे पर छतरी बनवाने की अनुमति मांगी, लेकिन एक साल बाद फैजाबाद की जिला अदालत ने अनुरोध खारिज कर दिया।

30/09/2010 को इलाहाबाद हाई कोर्ट का फैसला आया। विवादित जमीन को 3 हिस्सों में बांटा गया। जिसमे से एक हिस्सा एक तिहाई जमीन निर्मोही अखाड़ा को, दूसरा जहां रामलला विराजमान हैं और आसपास की जमीन राम मंदिर को। एक तिहाई सुन्नी वक्फ बोर्ड को।

वर्तमान समय में निर्मोही अखाड़े को श्री राम जन्मभूमि तीर्थ क्षेत्र न्यास में एक महत्वपूर्ण स्थान दिया गया है और निर्मोही अखाड़े की ओर से महंत दिनेंद्र दास न्यास के सदस्य है।
"तड़ीपार" यहाँ पुनर्प्रेषित होता है। फ़िल्म के लिए, तड़ीपार (फ़िल्म) देखें।
*रामायण* में राम के निर्वासन का चित्रण 
**निर्वासन** में रहने का मतलब किसी के घर (यानी शहर, राज्य या देश) से दूर होना है, क्योंकि या तो वापसी के लिए अनुमति से इनकार कर दिया गया है या वापस आने पर कारावास या मृत्यु के साथ धमकी दी गई है। यह दण्ड का एक रूप हो सकता है। यद्यपि आमतौर पर किसी व्यक्तिगत स्थिति का वर्णन करने के लिए उपयोग किया जाता है, यह शब्द समूहों (विशेष रूप से जातीय या राष्ट्रीय समूहों), या पूरी सरकार के लिए भी उपयोग किया जाता है। "डायस्पोरा" और "शरणार्थी" जैसे शब्द समूह निर्वासन का वर्णन करते हैं, स्वैच्छिक हो या मजबूरन, और "निर्वासन में सरकार" एक ऐसे देश की सरकार का वर्णन करता है जिसे देश के बाहर होने के लिये मजबूर किया गया है और अपनी वैधता का तर्क उस देश के बाहर से देती है।

निर्वासन अपनी मातृभूमि से आत्मारोपित प्रस्थान भी हो सकता है। आत्म-निर्वासन को अक्सर उस व्यक्ति द्वारा विरोध के रूप में चित्रित किया जाता है, जो दावा करता है कि वह उत्पीड़न या कानूनी मामलों (जैसे कर या आपराधिक आरोप) से बचने के लिए निर्वासित हुआ है। ऐसा अगर दूसरे देश में जाना होना होता है तो वहाँ से किसी व्यक्ति को लाने की प्रक्रिया को प्रत्यर्पण कहा जाता है। कुछ मामलों में अपदस्थ राष्ट्रप्रमुख को तख़्ता पलट या सरकार के अन्य परिवर्तन के बाद निर्वासन में जाने की इजाजत दी जाती है, जिससे शांतिपूर्ण परिवर्तन हो सकता है या न्याय से बचने की अनुमति मिलती है।

इन्हें भी देखें
---------------

* दल-बदल

|  |  |
| --- | --- |
|  | ***निर्वासन*** को विक्षनरी में देखें जो एक मुक्त शब्दकोश है।  |
अमर शहीद नानक भील का जन्म 1890 में बराड़ के धनेश्वर गांव में हुआ । इनके पिता का नाम भेरू भील था । यह बचपन से ही बहादुर निडर साहसी और एक जागरुक व्यक्ति रहे । नानक भील गोविंद गुरु और मोतीलाल तेजावत द्वारा चलाए जा रहे आंदोलन से काफी प्रभावित रहे । इन्होंने अपने क्षेत्र में आम किसानों जनता को अपने अधिकारों और अंग्रेजों से स्वतंत्रता के लिए जागरूकता बड़ाई। नानक भील ने अपने क्षेत्र में झंडा गीतों के माध्यम से अंग्रेजों का विरोध किया और अपने क्षेत्र के आम लोगों को अंग्रेजो के खिलाफ विरोध करने के लिए प्रेरित किया । यह अपने झंडा गीतों के माध्यम से लोगों में एक नया उत्साह भर देते थे ।

  

2 अप्रैल 1923 को डाबी गांव में किसानों की बैठक रखी गई थी वहीं पर अचानक से अंग्रेज पुलिस ने आकर फायरिंग कर दी और इस गोलाबारी से महा आम किसानों में भगदड़ मच गई लेकिन नानक भील ने झंडा लहराते हुए अंग्रेजों का विरोध किया और झंडा गीत गाते हुए अंग्रेजों का विरोध किया और इसी दौरान वहां पुलिस ने नानक भील को सीने पर गोली मारी और इस प्रकार भारत देश का एक वीर सपूत शहीद हो गया लेकिन नानक भील की शहादत व्यर्थ नहीं गई , नानक भील के इस महत्वपूर्ण कदम से अंग्रेजों की शासन व्यवस्था में कुछ परिवर्तन आया और किसानों और आम जनता में को राहत मिली और उनमें एक नव जागृति पनपी और आम लोगों ने खुद के लिए लड़ना शुरू किया। अमर शहीद नानक भील जी की स्मृति में मूर्तियां स्थापित की गई और मेले का आयोजन होता है।

संदर्भ
------

1. ↑  "Nanak bhil - Google Search". *www.google.com*. अभिगमन तिथि 2022-07-26.
2. ↑  {{Cite }
**थ्रिलर** कल्पना की एक शैली है, जिसमें कई, अक्सर अतिव्यापी उपजातियां होती हैं। थ्रिलर्स को उनके द्वारा प्राप्त होने वाली मनोदशाओं द्वारा चित्रित किया जाता है और परिभाषित किया जाता है, जिससे दर्शकों को रहस्य, उत्साह, आश्चर्य, प्रत्याशा और चिंता की भावनाएँ बढ़ जाती हैं। थ्रिलर के सफल उदाहरण अल्फ्रेड हिचकॉक की फिल्में हैं । 

थ्रिलर आम तौर पर दर्शकों को "अपनी सीटों के किनारे" पर रखते हैं क्योंकि कथानक चरमोत्कर्ष की ओर बढ़ता है। महत्वपूर्ण जानकारी को छुपाना एक सामान्य तत्व है। रेड हेरिंग्स, प्लॉट ट्विस्ट, अविश्वसनीय नैरेटर और क्लिफहैंगर्स जैसे साहित्यिक उपकरणों का बड़े पैमाने पर उपयोग किया जाता है। एक थ्रिलर अक्सर एक खलनायक द्वारा संचालित कथानक होता है, जिससे वे ऐसी बाधाएँ पेश करते हैं जिन्हें नायक को दूर करना होगा।

थ्रिलर शैली के साथ ओवरलैप होने वाली सबसे आम शैलियों में अपराध, डरावनी और जासूसी कथा शामिल हैं।

विशेषताएँ
---------

लेखक व्लादिमीर नाबोकोव ने कॉर्नेल विश्वविद्यालय में अपने व्याख्यान में कहा:

> एक एंग्लो-सैक्सन थ्रिलर में, खलनायक को आम तौर पर दंडित किया जाता है, और मजबूत चुप आदमी आम तौर पर कमजोर बकबक करने वाली लड़की को जीत लेता है, लेकिन पश्चिमी देशों में ऐसी कहानी पर प्रतिबंध लगाने के लिए कोई सरकारी कानून नहीं है जो एक शौकीन परंपरा का पालन नहीं करती है, ताकि हम हमेशा आशा करते हैं कि दुष्ट लेकिन रोमांटिक साथी मुक्त हो जाएगा और अच्छे लेकिन सुस्त व्यक्ति को अंत में मूडी नायिका द्वारा झिड़क दिया जाएगा।
> 
>

टेलीविजन
--------

*सिम्पली थ्रिलर* नामक कम से कम दो टेलीविजन श्रृंखलाएं हैं, एक 1960 के दशक में अमेरिका में बनी और एक 1970 के दशक में यूके में बनी। हालांकि किसी भी तरह से जुड़ा हुआ नहीं है, दोनों श्रृंखलाओं में एक-बंद नाटक शामिल थे, प्रत्येक शैली के परिचित रूपांकनों का उपयोग करते थे।

*ट्वाइलाइट ज़ोन* में असाधारण, भविष्यवादी, अलौकिक, या अन्यथा परेशान करने वाली या असामान्य घटनाओं से निपटने वाले पात्रों को चित्रित करने वाले रहस्यपूर्ण असंबंधित नाटक शामिल हैं। कहा जाता है कि पात्र जो खुद को इन अजीबोगरीब, कभी-कभी अकथनीय घटनाओं से निपटते हुए पाते हैं, "द ट्वाइलाइट ज़ोन" में पार हो गए हैं। प्रत्येक कहानी में आमतौर पर एक नैतिक और एक आश्चर्यजनक अंत होता है।

संदर्भ
------

1. ↑  "Thriller and Suspense Films". *www.filmsite.org*.
2. ↑  "Horror Films". *www.filmsite.org*.
3. ↑  "What's Mystery, Suspense & Thriller Genre?". Olivia.mn.us. मूल से April 2, 2012 को पुरालेखित. अभिगमन तिथि June 27, 2010.
4. ↑  Vladimir Nabokov (1981) *Lectures on Russian Literature*, lecture on *Russian Writers, Censors, and Readers*, p. 16
5. ↑  "The Twilight Zone [TV Series] [1959-1964]". *Allmovie*. अभिगमन तिथि November 19, 2012.
6. ↑  Stanyard, Stewart T. (2007). *Dimensions Behind the Twilight Zone : A Backstage Tribute to Television's Groundbreaking Series* ([Online-Ausg.] संस्करण). Toronto: ECW press. पृ॰ 18. आई॰ऍस॰बी॰ऍन॰ 978-1550227444.
थ्री डब्ल्यू ओवल
**थ्री डब्ल्यू एस ओवल** (सबसे अधिक स्टाइल वाला '3 डब्ल्यू ओवल') बारबाडोस में वेस्ट इंडीज विश्वविद्यालय के गुफा हिल परिसर के प्रवेश द्वार पर एक क्रिकेट मैदान है। ज्यादातर तीन बड़े विकेटों के आकार में मूर्तिकला के लिए जाना जाता है, जो मैदान के ऊपर झुकाव पर खड़े होते हैं, 3Ws ओवल 2007 क्रिकेट विश्व कप फाइनल के लिए टीम वार्म-अप स्थानों में से एक था, जो पास के केंसिंग्टन ओवल स्टेडियम में खेले गए थे। 3W ने पिछले चार वर्षों में आईसीसी मानकों को पूरा करने के लिए एक बड़ा पुनर्विकास किया है।

3वेस ओवल के बगल में स्थित डॉर्मिटरी, यूनिवर्सिटी रिसर्च कैंपस के प्रवेश द्वार पर सीएलआर जेम्स सेंटर फॉर क्रिकेट रिसर्च और बास्केटबॉल कोर्ट हैं। क्रिकेट के मैदान से पहाड़ी को ऊपर ले जाना वेस्ट इंडीज क्रिकेट वॉक ऑफ फेम है, जो सर फ्रैंक वॉरेल और सर क्लाइड वॉलकॉट के कब्रिस्तान तक जाता है।

विश्वविद्यालय के सामने वाले पार्क में, आपको प्रत्येक 3वेस - सर फ्रैंक वॉरेल, सर क्लाइड वालकॉट और सर एवर्टन वीक के बस्ट के साथ एक 'डब्ल्यू' के आकार में एक स्मारक मिलेगा। क्रिकेट के ये तीन दिग्गज बारबाडोस में एक दूसरे के कुछ ही मील के भीतर पैदा हुए थे और वेस्ट इंडीज के लिए एक भयानक बल्लेबाजी तिकड़ी बन गए। तीनों को बाद में क्रिकेट के लिए उनकी सेवा के लिए नाइट कर दिया गया।
3वेस ओवल की सुविधाओं में एक इनडोर क्रिकेट स्कूल भी शामिल है जो सगिसोर वेस्ट इंडीज हाई परफॉर्मेंस सेंटर (एचपीसी) को होस्ट करता है जिसे जून 2010 में खोला गया था। विश्वविद्यालय की क्रिकेट टीमें प्रथम श्रेणी क्रिकेट, लिस्ट ए क्रिकेट और स्थानीय क्लब क्रिकेट के लिए इस सुरम्य मैदान को घर भी कहते हैं।

सन्दर्भ
-------

1. ↑  "Three Ws Oval". *ESPN Cricinfo*. मूल से 30 जनवरी 2017 को पुरालेखित. अभिगमन तिथि 21 January 2017.
2. ↑  "Three Ws Oval". *Cricket Archive*. मूल से 2 जुलाई 2017 को पुरालेखित. अभिगमन तिथि 21 January 2017.
**पडरौना रेलवे स्टेशन** गोरखपुर-थावे लाइन पर स्थित एक रेलवे स्टेशन है। यह भारतीय राज्य, उत्तर प्रदेश के पडरौना नगर में स्थित है और गोरखपुर रेलवे स्टेशन के 77 किमी उत्तर-पूर्व में है। यह कुशीनगर से 20 किमी दूर है, जो बौद्धों के लिए एक अंतरराष्ट्रीय पर्यटक और धार्मिक स्थल है।

रेलवे स्टेशन
------------

पडरौना रेलवे स्टेशन 
समुद्र तल से 89 मीटर (292 फीट) की ऊंचाई पर है और इसका स्टेशन कोड "POU" है।
कई विशेष ट्रेनें पडरौना से गुजरती है, जिनमें प्रमुख हैं: 05008 हावड़ा-रामनगर,  05115 छपरा-आनंद विहार वाया तमुखी रोड; पडरौना; गोरखपुर जं और 05717 कटिहार-जालंधर एक्सप्रेस वाया पडरौना; कप्तानगंज जं। 
आगामी रेल बजट में और भी कई ट्रेनों की घोषणा किये जाने की उम्मीद है। कुशीनगर का जिला मुख्यालय होने के कारण पडरौना रेलवे स्टेशन एक महत्वपूर्ण रेलवे स्टेशन है।

इतिहास
------

बंगाल और उत्तर पश्चिम रेलवे ने 1907 में सिवान से कप्तानगंज के लिए 79 मील (127 कि॰मी॰) लंबी और 1,000 मिमी1,000 मि.मी. (3 फीट 3⅜ इंच) 
चौड़ी मीटर गेज लाइन का निर्माण किया।

इस लाइन के कप्तानगंज-थावे भाग को 2011 में 1676 में मिमी1,676 मि॰मी॰ (5 फीट 6 इंच) चौड़ी ब्रॉड गेज लाइन में परिवर्तित किया गया।

यात्र
-----

पडरौना रेलवे स्टेशन से हर दिन लगभग 18,000 यात्री गुजरते है।

सन्दर्भ
-------

1. ↑  "Arrivals at Padrauna". indiarailinfo. मूल से 3 मई 2014 को पुरालेखित. अभिगमन तिथि 3 May 2014.
2. ↑  "Indian Railways: A Historical Perspective". North Eastern Railway. मूल से 9 जनवरी 2014 को पुरालेखित. अभिगमन तिथि 22 June 2013.
3. ↑  "Padrauna". Indian Rail Enquiry. अभिगमन तिथि 22 June 2013.
**नादिर नरीमन ओग्लू सालिफोव** (अज़ेरी: *Nadir Nəriman oğlu Səlifov*, जिन्हें "लोटू गुली" और "गुली बाकू" के नाम से भी जाना जाता है;[1] 28 अगस्त 1972, डामनिसी, जॉर्जियाई एसएसआर, यूएसएसआर - 20 अगस्त 2020, एंटाल्या, तुर्की) - अज़रबैजानी क्राइम बॉस, जो कानून में चोर था और उनमें से एक अज़रबैजानी, रूसी और यूक्रेनी संगठित अपराध के नेता [2] [3]। उन्हें अज़रबैजानी आपराधिक दुनिया में सबसे अमीर अपराधियों में से एक माना जाता था।

### जीवनी

नादिर सालिफोव का जन्म 28 अगस्त, 1972 को जॉर्जियाई शहर दमनीसी में एक बड़े अज़रबैजानी परिवार में हुआ था। उनके छोटे भाई नामिक और मुशफिग और एक बहन लीला थी। बाद में, परिवार स्थायी निवास के लिए अजरबैजान चला गया।

### हत्या

नादिर सालिफोव की 20 अगस्त, 2020 की रात अंताल्या (तुर्की) में हत्या कर दी गई थी। हत्या होटल के कमरे में की गई थी। कथित हत्यारे, सालिफोव के गार्ड खगन ज़ेनालोव, जिसका नाम "खान अख्मेडली" रखा गया, ने सालिफ़ोव के सिर में गोली मार दी और भाग गया। लोटू गुली को नजदीकी चिकित्सा केंद्र ले जाया गया, लेकिन उसकी जान नहीं बचाई जा सकी। हत्यारे को एंटाल्या-डेनिज़ली राजमार्ग पर गिरफ्तार किया गया था। [2]
**प्यार का दर्द है मीठा मीठा प्यारा प्यारा** एक भारतीय हिन्दी धारावाहिक है। जिसका प्रसारण स्टार प्लस पर 18 जून 2012 से शुरू हुआ और 1 नवम्बर 2014 तक चला।

कहानी
-----

यह कहानी पंखुरी और आदित्य की है। पंखुरी एक छोटे से गाँव में रहती है और पति पत्नी के रिश्ते पर बहुत विश्वास करती है। लेकिन आदित्य अपने माता पिता को देख कर उसका इस रिश्ते से विश्वास उठ जाये रहता है। क्योंकि उसके माता पिता 20 वर्षों से अलग अलग रहते हैं।

आदित्य के नाना कुल्लू जाते हैं, जहाँ वे पंखुरी से मिलते हैं। उन्हें पंखुरी आदित्य के लिए बहुत अच्छी लगती है। लेकिन आदित्य की माँ अवंतिका उसकी शादी किसी मुंबई की लड़की लतिका से कर देते हैं, जो पैसों की भूखी होती है और शादी भी केवल दीवान खानदान के पैसों और जायदाद हेतु करती है।

पंखुरी को मुंबई में एक कार्य के लिए नौकरी मिल जाती है। आदित्य के नाना जी उसे घर पर रहने बोलते हैं, इस उम्मीद में की उसकी शादी आदित्य से हो जाये। पंखुरी और आदित्य दोस्त बन जाते हैं। लेकिन उन दोनों को पता नहीं चलता है कि वह एक दूसरे को प्यार करने लगे हैं। पंखुरी की शादी शिवम से तय हो जाती है। बाद में वह शादी को रोक देता है और आदित्य की शादी पंखुरी से हो जाती है। सभी इस शादी के खिलाफ रहते हैं।

अवंतिका पहले इस शादी से बहुत क्रोधित हो जाती है। उसके कई समय बाद वह मान जाती है।

सन्दर्भ
-------

1. ↑  "Pyaar Ka Dard Hai... to go off-air? - The Times of India". articles.timesofindia.indiatimes.com. मूल से 13 अक्तूबर 2014 को पुरालेखित. अभिगमन तिथि 2014-10-10.

बाहरी कड़ियाँ
-------------

| * दे
* वा
* सं
स्टार प्लस के धारावाहिक |
| --- |
| पारिवारिक |  • इश्कबाज़ • साथ निभाना साथिया • पी. ओ. डब्ल्यू. - बंदी युद्ध के • सुहानी सी एक लड़की • ये है मोहब्बतें • नामकरण • ये रिश्ता क्या कहलाता है • चन्द्र नंदिनी • मेरे अंगने में • परदेश में है मेरा दिल • जाना ना दिल से दूर •  नज़र |
| वास्तविक | मास्टरशेफ इंडिया - सीज़न ५ |
**डी॰ सी॰ अवन्ती** (अंग्रेज़ी: DC Avanti) एक आगामी भारतीय स्पोर्ट्स कार है। यह भारत में निर्मित पहली पूर्ण स्वदेशी स्पोर्ट्स कार है जिसे ऑटो एक्सपो 2012 में पहली बार अमिताभ बच्चन द्वारा अनावरित किया गया था। इसे भारत के जाने माने डिज़ाइनर दिलिप छाबड़िया के डी॰ सी॰ डिज़ाइन ने बनाया है। इसका नाम टिन टिन कॉमिक्स की पात्र स्टडबेकर अवन्ती के नाम पर रखा गया है। इटालियन भाषा में इसका अर्थ है "आगे बढना"। इसका उद्देश्य भारत में ऐसी स्पोर्ट्स कारों का निर्माण करना है जिन्हें जनता वाजिब दामों पर खरिद सके।
यह अब भारत की सडको पर २०१५ मे उतारी गयी।

विशेषताऐं
---------

अवन्ती का इंजन फ़ोर्ड द्वारा निर्मित आधुनिक इकोबूस्ट तंत्रज्ञान से बना है। यह 2.0 लिटर क्षमता का DOHC चार सिलेंडर वाला इंजन है जिसमें डाइरेक्ट इंजेक्शन, हर सिलेंडर पर चार वॉल्व के साथ वेरिएबल वॉल्व टाइमिंग (VVT) व टर्बो चार्जिंग मौजूद है। इसका पावर आउटपुट 261bhp है और यह 366Nm का टॉर्क उत्पन्न करता है। आगे चलकर इसमें हॉन्डा का V6 इंजन भी उपलब्ध कराया जाएगा जो 394bhp का पावर आउटपुट प्रदान करता है। इंजन युरो-V प्रदूषण मापदंडों पर खरा उतरता है और थोडे बदलाव के बाद युरो-VI के काबिल बनाया जा सकता है।

इसमें छः गियर वाला मानवीय गेयरबॉक्स है और टेक्नॉलॉजी के शौकीन लोगों के लिए 6 स्पीड ड्युअल क्लच गेयरबॉक्स भी दिया गया है। यह शून्य से 100 किलोमिटर/घंटे की रफ़्तार सात सेकेण्ड मे छू सकती है जिसका श्रेय इसके हलके वज़न (1560kg) को जाता है। इसकी उच्चतम गति सीमा 250 किलोमिटर/घंटे तक है। इसके साथ ही कार में एबीएस (ABS) व एयरबैग्स पहले से ही दिए गए है।

अनावारण
-------

भारत की पहली स्पोर्ट्स कार **अवन्ती** का अनावारण २४ सितम्बर २०१५ को किया गया। इसकी कीमत 35.93 लाख (पुणे में शोरूम कीमत) है।

सन्दर्भ
-------

1. 1 2  "संग्रहीत प्रति". मूल से 20 जनवरी 2012 को पुरालेखित. अभिगमन तिथि 20 जनवरी 2012.
2. 1 2 3 4  "संग्रहीत प्रति". मूल से 26 जनवरी 2012 को पुरालेखित. अभिगमन तिथि 20 जनवरी 2012.
3. ↑  "अवन्ती लौन्च्ड्" (अंग्रेज़ी में). २०१५. मूल से 31 मई 2016 को पुरालेखित. अभिगमन तिथि 26 अप्रैल 2016.
4. 1 2  "संग्रहीत प्रति". मूल से 9 जनवरी 2012 को पुरालेखित. अभिगमन तिथि 20 जनवरी 2012.
5. ↑  "डीसी ने लौन्च की अवन्ती" (अंग्रेज़ी में). डी एन ए. २०१५. मूल से 19 अप्रैल 2016 को पुरालेखित. अभिगमन तिथि 26 अप्रैल 2016.
**नादिया शफी** जम्मू-कश्मीर की एक विडियो रिपोर्टर हैं, जोकि अपने कैमरे की मदद से कश्मीर की औरतों की कहानियों को उजागर करती हैं | श्रीनगर की रहने वाली 29 वर्षीय नादिया एक ऐसे समाज में लैंगिक समानता लाने का प्रयास कर रही हैं, जो न सिर्फ पितृसत्ता से, बल्कि सशस्त्र संघर्ष से भी ग्रसित है |

2018 में उनको ‘सर्वश्रेष्ठ व्यक्ति’ की श्रेणी में महिला सशक्तिकरण में उत्कृष्टता के लिए, मार्था फैरल पुरस्कार मिला । ये अवार्ड 2016 में प्रिया, रिज़वान अदातिया फाउंडेशन और मर्था फैरेल फाउंडेशन के द्वारा स्थापित किया गया था । ये अवार्ड साल में एक बार ऐसे व्यक्तियों और संस्थाओं को दिया जाता है, जिनका महिला सशक्तीकरण और लैंगिक बराबरी में महत्वपूर्ण योगदान है ।

जीवनी
-----

कश्मीर यूनिवर्सिटी से सामाजिक कार्य में पोस्ट ग्रेजुएशन करने के बाद, नादिया 2014 में विडियो वालंटियर्स (Video Volunteers) के साथ ‘कश्मीर अनहर्ड प्रोजेक्ट’ पर काम करना शुरू किया | नादिया ने उनके साथ कम्युनिटी संवाददाता बनकर काम करने के साथ ही, कश्मीर के अन्य कम्युनिटी संवाददाताओं के लिए मार्गदर्शक का काम भी किया |

नादिया विडियो रिपोर्टर के रूप में काम करते हुए इस बात को उजागर करती हैं कि कैसे संघर्ष झेल रहे समाज में, हिंसा की वजह से, जेंडर के ढांचों पर भी असर होता है, जो महिलाओं और लड़कियों को प्रभावित करता है । कश्मीर में आदमियों का गायब हो जाना बड़ी समस्या है और हजारों आदमी अभी भी गायब हैं | ऐसे में नादिया उन महिलाओं पर ध्यान देती हैं, जो अकेली रह गयीं है और इस पुरुषवादी समाज में खुद का गुजारा करने को मजबूर हैं | नादिया ने ऐसी महिलाओं के साथ काम किया, जिनके पति कश्मीरी संघर्ष की वजह से लापता हैं । इन्हे आम तौर पर 'आधी विधवाओं' के नाम से भी जाना जाता है । नादिया ने ऐसी 100 महिलाओं का इंटरव्यू लिया है और उनकी दैनिक परेशानियों को कैमरे में कैद किया है | 2016 के कश्मीर उपद्रव के दौरान नदिया ने अपने स्कूटर और कैमरे की मदद से वहां हो रही हिंसा, सरकार की विफलता और इन सबसे प्रभावित होने वाले लोगों के बारे में जानकारी इकठ्ठा की । 2017 में जब वो कश्मीर संघर्ष से प्रभावित महिलाओं पर केस स्टडी कर रहीं थी तो एनडीटीवी न्यूज़ चैनेल ने उन्हें कवर किया | उनकी रिपोर्ट्स में कश्मीरी समाज में फैली घरेलु हिंसा और यौन हिंसा की घटनाएं भी सामने आईं | 

नादिया के विडियो में 'आधी विधवाओं’ से लेकर कश्मीर में किन्नरों की स्थिति जैसे मुद्दे होते हैं | साथ ही वह ‘खेल बदल’ नाम से श्रीनगर में कार्यक्रम चलाती हैं | समाज से पुरुश्वाद के खात्मे के लिए ‘खेल बदल’ कार्यक्रम में लड़के और लड़कियों दोनों को शामिल किया जाता है | इस कार्यक्रम में लैंगिक आधार पर होने वाले भेदभावों पर चर्चा होती हैं | अपने क्लब के जरिए नादिया ने लिंग, यौनिकता और धर्म के पहलुओं पर चर्चा करने के लिए कश्मीर में एक सुरक्षित वातावरण तैयार किया है | इन चर्चाओं में 100 से अधिक लोग आते हैं, जिसमे छात्र, मजदूर, गृहणी, किसान और कलाकार होते हैं | 

1. ↑
2. ↑  "संग्रहीत प्रति". मूल से 12 मई 2018 को पुरालेखित. अभिगमन तिथि 8 मार्च 2019.
3. ↑
**नानकशाही जंतरी** या **नानकशाही पंचांग** एक सौर पंचांग है जिसे शिरोमणि गुरुद्वारा प्रबंधक कमेटी ने सिख धर्म से सम्बन्धित घटनाओं (तयौहारों) की तिथियाँ दर्शाने के लिये स्वीकार किया था। इसका उपयोग १९९८ से हो रहा है। इसके पहले सिखों के पर्वों के लिये शक पंचांग ही उपयोग किया जाता था। इसे पाल सिंह पुरेवाल ने डिजाइन किया था।

इसका आरम्भ गुरु नानक देव के जन्मदिन से किया गया था। इस जंतरी के अनुसार नव वर्ष का प्रथम दिन १४ मार्च को पड़ता है।

नानकशाही जंतरी के महीने
-----------------------

| अंक | मास | दिनों की संख्या | ग्रेगरी (अंगरेजी) महीने |
| --- | --- | --- | --- |
| 1 | चेत | 31 | मार्च - अप्रैल |
| 2 | वैसाख | 31 | अप्रैल - मई |
| 3 | जेठ | 31 | मई - जून |
| 4 | हाड़ | 31 | जून - जुलाई |
| 5 | सावण | 31 | जुलाई - अगस्त |
| 6 | भादों | 30 | अगस्त - सितम्बर |
| 7 | अस्सू | 30 | सितम्बर - अक्तूबर |
| 8 | कात्तक | 30 | अक्टूबर - नवम्बर |
| 9 | माघर | 30 | नवम्बर - दिसम्बर |
| 10 | पोह | 30 | दिसम्बर - जनवरी |
| 11 | माघ | 30 | जनवरी - फरवरी |
| 12 | फग्गण | 30/31 | फरवरी - मार्च |

जन्तरी पर मतभेद
---------------

सन् 2010, शिरोमणि गुरुद्वारा प्रबंधक कमेटी ने जन्तरी को परिवर्तित किया ताकि महीनों के आरम्भ की तिथियाँ विक्रमी सम्वत् के महीनों के आरम्भ की तिथि से मिलने लगें। इसके बाद कुछ और विवाद हुए और २०१४ में शिरोमणि गुरुद्वारा प्रबंधक कमेटी ने तथाकथित 'मूल नानकशाही जन्तरी' को निरस्त कर दिया और पुनः पूर्णतः बिक्रमी पंचांग पर आधारित हो गए । किन्तु यह जन्तरी अब भी 'नानकशाही जन्तरैइ' के नाम से ही प्रकाशित की जा रही है।
**प्रेम शक्ति** 1994 में बनी हिन्दी भाषा की फिल्म है। इसमें करिश्मा कपूर, गोविंदा और कादर ख़ान मुख्य अभिनेता है। अन्य कलाकारों में शक्ति कपूर, रजा मुराद, पुनीत इस्सर और नितीश भारद्वाज शामिल हैं। फिल्म औसत रही थी।

संक्षेप
-------

गंगवा (गोविंदा) और गौरी (करिश्मा कपूर) प्यार में हैं, लेकिन उन युवा प्रेमियों को शादी करने की अनुमति नहीं मिलती है। एक रात वे भाग जाते हैं और खुद को एक दुष्ट ऋषि (पुनीत इस्सर) की गुफा में पाते हैं। वो नागराज (नितीश भारद्वाज) को एक मणि देने के लिए मजबूर करने की कोशिश कर रहा है। जिससे उसे अमर होने के लिये अमृत बनाने में जरूरत पड़ेगी। यह घटना केवल पूर्णिमा की इस रात को हो सकती है। यह दिन केवल पच्चीस वर्ष में ही आता है। युवा प्रेमी जोड़ा साँप की रक्षा करते हैं और ऋषि की योजना को ध्वस्त करते हैं। क्रोधित ऋषि गौरी को एक पत्थर में बदल देता है और सदमे का सामना करने में असमर्थ, गंगवा मर जाता है। लेकिन जादुई साँप यह घोषणा करता है कि गंगवा का पुनर्जन्म होगा, गौरी के लिए दिल में प्यार के साथ और पच्चीस साल बाद वे एक दूसरे से फिर से मिलेंगे।

25 साल बाद गंगवा का कृष्णा के रूप में फिर से जन्म होता है और अपनी मां के साथ एक गरीब जीवनशैली जीता है। वह चाहती हैं कि वह पिंकी से शादी करे, लेकिन कृष्णा खुद को पहले स्थापित करना चाहते है। उसे एक पुतला निर्माता के साथ नौकरी मिलती है, और वो नागराज की मदद से, गौरी जैसा जीवित पुतला बनाता है। उस का नियोक्ता रोमियो को इस पुतले को बेच देता है, जो केवलचंद द्वारा संचालित एक विभाग की दुकान का कर्मचारी है। कृष्णा इस दुकान में सिर्फ पुतले के पास रहने के लिए रोजगार लेता है। वो पुतला केवल तब ही जीवित होता है जब वह उसके साथ अकेला होता है। वो पुतला खुद को करिश्मा कहता है। कृष्णा को पता नहीं है कि अगली पूर्णिमा पर, उसके प्यारे को फिर से वही बदला लेने वाले तांत्रिक द्वारा पत्थर में बदल दिया जाएगा। उसके नियंत्रण में ना केवल नागराज होगा, बल्कि वह यह भी सुनिश्चित करेगा कि कृष्णा जीवित नहीं रहे।

मुख्य कलाकार
------------

* गोविन्दा - गंगवा / कृष्णा
* करिश्मा कपूर - गौरी / करिश्मा
* शक्ति कपूर - होशियार सिंह
* रज़ा मुराद - केवलचंद का मामा
* पुनीत इस्सर - महाबली तांत्रिक
* कादर ख़ान - रोमियो
* नितीश भारद्वाज - नागराज
* सुलभा देशपांडे - कृष्णा की माँ
* सत्येन कप्पू - शस्त्रीजी
* टीकू तलसानिया - पुतले बनाने वाले

संगीत
-----

सभी रामलक्ष्मण द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "कृष्णा तुम मैं करिश्मा हूँ" | N/A | लता मंगेशकर, उदित नारायण | 5:51 |
| 2. | "तुमको देखा है अकसर ख्वाब में" | N/A | उदित नारायण, लता मंगेशकर | 6:05 |
| 3. | "ओ रामा हो" (महिला) | रविन्दर रावल | लता मंगेशकर | 5:45 |
| 4. | "आजा रे ओ मेरे सनम" | देव कोहली | उदित नारायण | 6:23 |
| 5. | "आ बैठ मेरे घोड़े पर" (II) | रविन्दर रावल | उदित नारायण, साधना सरगम | 5:24 |
| 6. | "ओ रामा हो" (पुरुष) | रविन्दर रावल | उदित नारायण | 5:46 |
| 7. | "दिल करता है दूर चले कहीं" | देव कोहली | लता मंगेशकर, उदित नारायण |   |

बाहरी कड़ियाँ
-------------

* *प्रेम शक्ति*  इंटरनेट मूवी डेटाबेस पर
**नीलमाधव**, भगवान कृष्ण और विष्णु की उस मूर्ति का नाम है जो 'जगन्नाथ' के रूप में पुरी में स्थापित एवं पूजित है। पहले इस मूर्ति को 'नीलमाधव' के रूप में जाना जाता था। यह मूर्ति बिश्वबसु नामक एक वनवासी राजा के पास थी। नीलमाधव पहाड़ी पर विराजमान थे और उनकी पूजा बिश्वबसु किया करते थे । आदिवासी लोग नील माधव जी को अपना आराध्य देवता मानते हे।

सरदार विश्वासु जी नीलमाधव जी को अपना आराध्य देवता मानते थे नीलमाधव जी एक गुफा में विराजमान थे भील जनजाति के लोग बड़े ही हर्षोल्लास से भगवान नीलमाधव जी की आराधना किया करते थे  ।शास्त्र कहते हैं कि, भगवान कृष्ण के प्रकट होने के बाद, उन्होंने भगवान विष्णु का रूप धारण कर लिया। बिसवासु ने इस पत्थर को पाया और इसकी दिव्यता को महसूस किया। इसलिए उन्होंने इसकी पूजा शुरू की और उनका नाम भगवान नीला माधव रखा।

  

प्राचीन काल में नीलमाधव जी की जानकारी बाहरी लोगों को पता नहीं थी । पहाड़ी पर आदिवासी लोग नील माधव जी की पूजा किया करते थे और जिससे हुआ यह की यह जगह अन्य राजाओं की नजर में आई और वे इस बात को जानने को इच्छुक हुए की भील सरदार और उनकी प्रजा आखिरकार पहाड़ी पर विराजमान किस देवता की पूजा इतने पूर्ण मन से करते हैं ।

  

धीरे धीरे अन्य लोगों के मन में नील माधव जी के बारे में जानने की जिज्ञासा बड़ी और वे पहाड़ी पर पहुंचने के लिए रास्ता ढूंढने लगे , लेकिन राजा विश्वासु भील एक चतुर राजा थे वह इतनी आसानी से किसी को भी पहाड़ी पर नहीं आने देते थे लेकिन छल पूर्वक एक व्यक्ति पहाड़ी पर जा पहुंचा । धीरे धीरे अन्य राजाओं का ध्यान पहाड़ी पर स्थित नील माधव जी पर गया ।

स्रोत
-----

1. ↑  {{
}
2. ↑  {{}